М Е Т О Д И К А
ЗА ИЗЧИСЛЯВАНЕ НА ТАКСА ЗА БИТОВИ ОТПАДЪЦИ


ОБЩИ ПОЛОЖЕНИЯ

1. Методиката за изчисляване на такса за битови отпадъци определя начина на 
изчисляване на размера на такса за битови отпадъци при прилагане на основите посочени в НОАМТЦУТОШ
2. Методиката е съобразена с установените в чл. 8, ал. 1 от Закона за местните 
данъци и такси принципи за определяне на размера на таксата за битови отпадъци:
· възстановяване на пълните разходи на общината по предоставяните услуги;
· създаване на условия за разширяване на предлаганите услуги и повишаване на 
тяхното качество;
· постигане на по-голяма справедливост при определяне и заплащане на местните 
такси;
3. Настоящата методика се прилага за всички граждани  и предприятия, които 
притежават жилищни и/или нежилищни имоти на територията на община Шумен
· За граждани и предприятия, притежаващи жилищни имоти водещ е настоящият 
адрес, който е деклариран в регистъра по Закона за гражданската регистрация
· За граждани и предприятия притежаващи нежилищни имоти, водещи са 
декларираните ползватели в имота и разгънатата застроена и/или незастроена площ


ВИДОВЕ ОСНОВИ

I. Таксата за битови отпадъци се определя въз основа на одобрена от 
общинския съвет план-сметка /по образец/ за всяка дейност.
II. Основата за определяне на таксата за битови отпадъци за граждани  и 
предприятия, притежаващи жилищни имоти е:
1. За събиране и транспортиране на битови отпадъци до съоръжения 
инсталации за тяхното третиране – брой ползватели на услугата в имота
2. За третиране на битовите отпадъци в съоръжения и инсталации - брой 
ползватели на услугата в имота
3. За поддържане на чистотата на териториите за обществено ползване в 
населените места и селищните образувания на общината - брой ползватели на услугата в имота
III. Основата за определяне на таксата за битови отпадъци за граждани 
 и предприятия, притежаващи нежилищни имоти е:
1.    За събиране и транспортиране на битови отпадъци до съоръжения 
инсталации за тяхното третиране – брой ползватели на услугата в имота
2.    За третиране на битовите отпадъци в съоръжения и инсталации - брой 
ползватели на услугата в имота
3.   За поддържане на чистотата на териториите за обществено ползване в 
населените места и селищните образувания на общината – разгънатата застроена и/или незастроена площ на недвижимия имот
   



ОБЩИ ПРИНЦИПИ

I. Разпределението на разходите за всяка от трите услуги, формиращи такса за битови отпадъци, е в следните групи:
1. Граждани  и предприятия, притежаващи жилищни имоти
· Град Шумен /вкл. кварталите Дивдядово, Мътница, Макак/
· Граждани – 40 % от разходите
· Предприятия – 60 % от разходите
· Населени места /села/ от община Шумен
· Граждани – 40 % от разходите
· Предприятия – 60 % от разходите

2. Граждани и предприятия, притежаващи нежилищни имоти
· Град Шумен /вкл. кварталите Дивдядово, Мътница, Макак/
· Граждани – 40 % от разходите
· Предприятия – 60 % от разходите
· Населени места /села/ от община Шумен
· Граждани – 40 % от разходите
· Предприятия – 60 % от разходите

II. Годишният размер на таксата за битови отпадъци за всяко задължено лице е сумата от размера на таксата за всяка от услугите:
1. Събиране и транспортиране на битови отпадъци до съоръжения и инсталации за тяхното третиране
2. Третиране на битовите отпадъци в съоръжения и инсталации
3. Поддържане на чистотата на териториите за обществено ползване в населените места и селищни образувания в общината

 III. Регистрираните по реда на чл. 99б, ал.7 от Закона за гражданска регистрация 
със служебен настоящ адрес, адреса на община Шумен – гр. Шумен, бул. „Славянски“ № 17 не се вземат предвид при изчисляване на такса за битови отпадъци.

IV.Такса за битови отпадъци се изчислява в намален размер в следните случай:
1. За държавните и общински училища на територията на община Шумен с 
коефициент 0,75.
2. За лица до 18 годишна възраст с коефициент 0,50.
3. За незастроени имоти на граждани, извън строителни граници с нежилищно 
предназначение:
· Град –  с коефициент 0,50 
· Село – с коефициент 0,50
От размера на частта за услугата по поддържане на чистотата на териториите за обществено ползване в населените места и селищни образувания в общината.
4. За незастроени имоти на граждани, с жилищно предназначение, дължимата такса 
за битови отпадъци е сума равна на сумата за единица ползвател.

V. При изчисляване на такса за битови отпадъци се взема предвид средна годишна заетост и/или публикувана обща годишна заетост в НСИ за: 
1.  Административни организации и учреждения
2.  Средства за подслон  и места за настаняване 
3.  Заведения за хранене и развлечения
4.  Търговски обекти
4.  Лечебни заведения 
5.  Култура, спорт и развлечения

VI. В случаите на чл.71 от Закона за местните данъци и такси, годишния размер на таксата за битови отпадъци се намалява със съответната част по реда определен в чл. 20, ал.1 и ал. 2, т. 1 и т. 2 от НОАМТЦУТОШ , като не се събира такса за услугата по събиране и транспортиране на битови отпадъци до съоръжения и инсталации за тяхното третиране и дейността по третиране на битовите отпадъци - част от услугата по дейност третиране на битови отпадъци в съоръжения и инсталации.
1. Съгласно Глава втора, Раздел II, чл.6, ал. 3 от Наредбата за реда за изготвяне и 
образеца на план-сметката за относимите разходи за извършване на дейностите по предоставяне на услугите, за които се заплаща такса за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси, услугата третиране на битовите отпадъци в съоръжения и инсталации включва следните дейности:
· Третиране на битови отпадъци, необхванати в управлението на масово 
разпространени отпадъци 
· Проучване, проектиране, изграждане, поддържане, експлоатация, закриване и 
мониторинг на депа за битови отпадъци и/или други инсталации или съоръжения за оползотворяване и/или обезвреждане на битови отпадъци
2. Съгласно План-сметка за относимите за календарната година разходи за 
извършване на дейности по предоставяне на услуги по чл.5, ал.2 от   Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща такса за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси  /чл.62 от ЗМДТ/, разпределението на разходите за всяка от дейностите, включени в услугата третиране на битови отпадъци в съоръжение и инсталации е:
· Третиране на битови отпадъци, необхванати в управлението на масово 
разпространени отпадъци – 95 %
· Проучване, проектиране, изграждане, поддържане, експлоатация, закриване и 
мониторинг на депа за битови отпадъци и/или други инсталации или съоръжения за оползотворяване и/или обезвреждане на битови отпадъци – 5%


НАЧИНИ НА ИЗЧИСЛЯВАНЕ НА РАЗМЕРА НА ТАКСАТА ЗА БИТОВИ ОТПАДЪЦИ


1. Определяне на таксата за битови отпадъци в град Шумен (включително 
кварталите) и населените места от община Шумен за граждани и предприятия, притежаващи жилищни имоти на база „ползвател“ за трите компонента
· За услугата по събиране и транспортиране на битови отпадъци до 
съоръжения и инсталации за тяхното третиране
· За услугата по третиране на битовите отпадъци в съоръжения и 
инсталации
· За услугата по поддържане на чистотата на териториите за обществено 
ползване в населените места и селищни образувания в общината

Размерът на частта от таксата за битови отпадъци за единица основа според броя ползватели на услугата в имота за всяка от услугите се определя по следната формула:
Ep = Rps / Bpo,
Еp -  размер на частта от таксата за битови отпадъци за единица основа според броя ползватели на услугата в имота;
Rps – разходите за сметка на таксата за битови отпадъци от план-сметката за извършване на всяка от услугите в общината;
Bpo – общ брой ползватели на услугите на територията на общината.

 Годишният размер на частта от таксата за битови отпадъци за имота според броя ползватели на услугата в имота за всяка от услугите се определя по следната формула:
Тp = Ep х Bp,
Тp - годишен размер на частта от таксата за битови отпадъци за имота според броя ползватели на услугата в имота;
Еp – размер на частта от таксата за битови отпадъци за единица основа според броя ползватели на услугата в имота;
Bp – брой ползватели на услугата в имота.

1.1. При изчисляване на таксата за битови отпадъци за имота според броя ползватели 
на услугата в имота е взето предвид допълнително диференциране съобразно населените места в общината, качеството на предлаганата услуга и честотата на събиране на отпадъка:
· За услугата по събиране и транспортиране на битови отпадъци до 
съоръжения и инсталации за тяхното третиране:
· Увеличение с 1,1 за града, включително кварталите
· Намаление на компонента с 0,4 за населените места /селата/
1.2. При изчисляване на таксата за битови отпадъци за имота според броя ползватели 
на услугата в имота е взето предвид допълнително диференциране съобразно възрастта на лицата под 18 годишна възраст с коефициент 0,50.
Получената сума за ползвател се намалява с коефициента.
1.3. За компенсиране на намалението за лице под 18 годишна възраст, трите услуги за 
възрастни се увеличават с коефициент 1,1.

    1.4.Годишната такса за битови отпадъци за всяко задължено лице се изчислява на база „ползвател“, и  е сбора от трите компонента.

2. Определяне на таксата за битови отпадъци в град Шумен (включително 
кварталите) и населените места от община Шумен за граждани и предприятия, притежаващи нежилищни имоти на база „ползвател“ за компонентите: „събиране и транспортиране на битови отпадъци до съоръжения и инсталации за тяхното третиране“ и „третиране на битовите отпадъци в съоръжения и инсталации“ и на база „разгъната застроена площ“ за компонента „поддържане на чистотата на териториите за обществено ползване“
· За услугата по събиране и транспортиране на битови отпадъци до 
съоръжения и инсталации за тяхното третиране
· За услугата по третиране на битовите отпадъци в съоръжения и 
инсталации

Размерът на частта от таксата за битови отпадъци за единица основа според броя ползватели на услугата в имота за всяка от услугите се определя по следната формула:
Ep = Rps / Bpo,
Еp -  размер на частта от таксата за битови отпадъци за единица основа според броя ползватели на услугата в имота;
Rps – разходите за сметка на таксата за битови отпадъци от план-сметката за извършване на всяка от услугите в общината;
Bpo – общ брой ползватели на услугите на територията на общината.

Годишният размер на частта от таксата за битови отпадъци за имота според броя ползватели на услугата в имота за всяка от услугите се определя по следната формула:
Тp = Ep х Bp,
Тp - годишен размер на частта от таксата за битови отпадъци за имота според броя ползватели на услугата в имота;
Еp – размер на частта от таксата за битови отпадъци за единица основа според броя ползватели на услугата в имота;
Bp – брой ползватели на услугата в имота.

2.1.  За ползвател (посетител) в :
1. Търговски обекти в които се осъществява стопанска дейност – продажба на 
стоки или услуги, независимо от формата и продължителността ѝ.
2. Заведения за хранене и развлечения – съответните туристически обекти по 
чл. 3, ал. 2, т. 2 от Закон за туризма.
3. Места за култура и спорт – кино, театър, читалище, спортна зала, библиотека 
и др.
2.2. За ползвателите по точка 2.1 се формират групи за средногодишна посещаемост, 
както следва: 
             1.  Висока посещаемост – средногодишна посещаемост над 30 000 ползватели (посетители)
             2.  Средна посещаемост – средногодишна посещаемост до 30 000 ползватели (посетители)         
             3.  Ниска посещаемост – средногодишна посещаемост до 10 000 ползватели (посетители)
             4.  Много ниска посещаемост – средногодишна посещаемост до 1 000 ползватели (посетители)
         2.3. Дължимата такса за битови отпадъци за ползвателите по точка е в размер на:
1.  Висока посещаемост – 0,5 процента от таксата за единица ползвател на имот с нежилищно предназначение.
2. Средна посещаемост - 0,6 процента от таксата за единица ползвател на имот с нежилищно предназначение.
3. Ниска посещаемост – 0,8 процент от таксата за единица ползвател на имот с нежилищно предназначение.
4. Много ниска посещаемост – 1 процент от таксата за единица ползвател на имот с нежилищно предназначение.
         2.4. Годишната такса за битови отпадъци за всяко задължено лице на база „ползвател“ за услугата по „събиране и транспортиране на битови отпадъци до съоръжения и инсталации за тяхното третиране“ и за услугата по „третиране на битовите отпадъци в съоръжения и инсталации“ се изчислява като сбор от:
· Таксата за служителите на трудово/служебно правоотношение 
(средносписъчен персонал)
· Таксата за ползватели (посетители) в обекта





· За услугата по поддържане на чистотата на териториите за обществено ползване 
в населените места и селищни образувания в общината

Размерът на частта от таксата за битови отпадъци за единица основа според разгънатата застроена и/или незастроена площ на имота за услугата се определя по следната формула:
Epl = R / Po,
Еpl -  размер на частта от таксата за битови отпадъци за единица основа за услугата  според разгънатата застроена и/или незастроена площ на имота;
R – разходите за сметка на таксата за битови отпадъци от план-сметката за извършване на услугата  в общината;
Po – общ размер на разгънатата застроена и/или незастроена площ на всички имоти на територията на общината, за които се предоставят услугите.

Годишният размер на частта от таксата за битови отпадъци за имота според разгънатата застроена и/или незастроена площ на имота за услугата се определя по следната формула:
Тpl = Epl х Pi,
Тpl - годишен размер на частта от таксата за битови отпадъци за имота за услугата според разгънатата застроена и/или незастроена площ на имота;
Еpl – размер на частта от таксата за битови отпадъци за единица основа за услугата  според разгънатата застроена и/или незастроена площ на имота;
Pi – площ на имота.

2.5. Годишната такса за битови отпадъци за всяко задължено лице се изчислява като сбор от трите компонента: за компонентите „събиране и транспортиране на битови отпадъци до съоръжения и инсталации за тяхното третиране“ и „третиране на битовите отпадъци в съоръжения и инсталации“ на база „ползвател“ и на база „разгъната застроена площ“ за компонента „поддържане на чистотата на териториите за обществено ползване“. 

